
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 53 

16 Ιανουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή προσωπικού στο Υπουργείο Παιδείας και 

Θρησκευμάτων για το έτος 2014. 1 

Υπερωριακή εργασία για το προσωπικό του Υπουρ¬ 
γείου Διοικητικής Μεταρρύθμισης και Ηλεκτρονι¬ 
κής Διακυβέρνησης και για τους υπαλλήλους που 
έχουν μετακινηθεί ή διατεθεί σε Πολιτικά Γραφεία 
του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και δεν καλύπτουν 
οργανικές θέσεις, για το α' εξάμηνο του 2014. . 2 

Παραμονή και εργασία ομογενών υπηκόων Τουρκίας. 3 


ΑΠΟΦΑΣΕΙΣ 

Αριθμ. ΔΙΠΠ/Φ.ΕΠ.1/319/οικ.796 (1) 

Κατανομή προσωπικού στο Υπουργείο Παιδείας 
και Θρησκευμάτων για το έτος 2014. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 & 3 και του 
άρθρου 11 παρ. 5 εδάφιο δεύτερο του Ν. 3833/10 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α'/15-3-2010), όπως αναριθμήθηκε με τις διατάξεις του 
άρθρου 3 της παρ. 4περ. γτουΝ. 3899/2010 «Επείγοντα 
μέτρα εφαρμογής του προγράμματος στήριξης της ελ¬ 
ληνικής οικονομίας» (ΦΕΚ 212/Α/17-12-2010), όπως ισχύει. 

2. Την αριθμ. ΔΙΠΠ/Φ.ΕΠ1/71/οικ.4573/1-3-2011 (ΦΕΚ 323/ 
Β/1-3-2011) κοινή απόφαση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και 
Οικονομικών για τον καθορισμό των προτεραιοτήτων 
και των κριτηρίων κατανομής προσωπικού. 

3. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δικαί¬ 
ου αορίστου χρόνου προσωπικού και των λειτουργών 
του Δημοσίου που διορίζεται ή προσλαμβάνεται στους 
φορείς της παρ. 1 του άρθρου 1 του Ν. 3812/2009. 

4. Το αριθμ. 155309/Δ1 /21 -10-13 αίτημα του Υπουργείου 
Παιδείας και Θρησκευμάτων. 


5. Την αριθμ. ΔΙΠΠ/Φ.ΕΓΚΡ.10/164/28947/20-12-13 εγκρι¬ 
τική απόφαση. 

6. Το γεγονός ότι από την παρούσα δεν προκαλείται 
επιπλέον δαπάνη., αποφασίζουμε: 

Την κατανομή διακοσίων δώδεκα (212) μόνιμων Εκπαι¬ 
δευτικών στην Πρωτοβάθμια και Δευτεροβάθμια Εκπαί¬ 
δευση για το σχολικό έτος 2013-2014, για το σύνολο των 
περιπτώσεων του άρθρου 9 του Ν. 3848/2010 (Υπουρ¬ 
γείο Παιδείας και Θρησκευμάτων), ως εξής: 

• εκατόν δώδεκα (112) Εκπαιδευτικών για την Πρωτο¬ 
βάθμια Εκπαίδευση 

• εκατό (100) Εκπαιδευτικών για τη Δευτεροβάθμια 
Εκπαίδευση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2014 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. ΔΙΔΚ/Φ.5/3/712 (2) 

Υπερωριακή εργασία για το προσωπικό του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης και για τους υπαλλήλους που έχουν μετα¬ 
κινηθεί ή διατεθεί σε Πολιτικά Γ ραφεία του Υπουρ¬ 
γείου Διοικητικής Μεταρρύθμισης και Ηλεκτρονικής 
Διακυβέρνησης και δεν καλύπτουν οργανικές θέσεις, 
για το α' εξάμηνο του 2014. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 4024/2011 (ΦΕΚ 226/Α/27-10-2011), 
όπως τροποποιήθηκε με την παρ. 1 του άρθρου 45 του 
Ν. 4071/2012 (ΦΕΚ 85/Α'/11.4.2012) «Ρυθμίσεις για την τοπι¬ 
κή ανάπτυξη, την αυτοδιοίκηση και την αποκεντρωμένη 
διοίκηση Ενσωμάτωση Οδηγίας 2009/50/ΕΚ». 

β) Του άρθρου 55 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α). 

γ) Του π.δ. 320/1988 (ΦΕΚ 149/Α/5.7.1988) «Οργανισμός 
των Υπηρεσιών του Υπουργείου Προεδρίας της Κυ- 

βέρνησης», όπως τροποποιήθηκε και συμπληρώθηκε 
μεταγενέστερα. 

δ) Του π.δ. 65/2011 (ΦΕΚ 147/Α727.6.2011) «Διάσπαση 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης στα Υπουργεία α) Εσωτερι¬ 
κών και β) Διοικητικής Μεταρρύθμισης και Ηλεκτρονικής 
Διακυβέρνησης,... Νέας Γενιάς». 

ε) του π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α'/21.6.2012). 

στ) Της αριθμ. Δ1ΔΚ/Φ.1.2/οικ22570/13-8-2013 (ΦΕΚ2039/ 
Β722-8-2013) Υπουργική απόφαση «Ρύθμιση Θεμάτων 
σχετικά με τις αρμοδιότητες, τη διάρθρωση, την οργά¬ 
νωση και λειτουργία της Γενικής Διεύθυνσης Οικονο¬ 
μικών Υπηρεσιών του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης» 

2. Την αριθμ. 2/16306/0022/23.2.2012 (ΦΕΚ 78/ΥΟΔΔ/24.2.12) 
κοινή απόφαση του Υφυπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης και του 
Αναπληρωτή Υπουργού Οικονομικών «Αποδοχές μετα¬ 
κλητών, ειδικών συμβούλων και συνεργατών των Πολι¬ 
τικών Γραφείων μελών της Κυβέρνησης, Υφυπουργών 
και Γ ενικών Γ ραμματέων» όπως τροποποιήθηκε με την 
αριθμ. 2/24378/0022/22.3.2012 (ΦΕΚ 143/ΥΟΔΔ/27.3.12) κοινή 
απόφαση του Υφυπουργού Διοικητικής Μεταρρύθμισης 
και Ηλεκτρονικής Διακυβέρνησης και του Αναπληρωτή 
Υπουργού Οικονομικών «Αποδοχές μετακλητών, ειδικών 
συμβούλων και συνεργατών των Πολιτικών Γ ραφείων 
μελών της Κυβέρνησης, Υφυπουργών και Γ ενικών Γ ραμ¬ 
ματέων». 

3. Την αριθμ. 2/13917/0022 (ΦΕΚ 414/Β/23.2.2012) κοινή 
απόφαση του Υφυπουργού Διοικητικής Μεταρρύθμισης 
και Ηλεκτρονικής Διακυβέρνησης και του Αναπληρωτή 
Υπουργού Οικονομικών «Καθορισμός αποδοχών του 
προσωπικού με σχέση εργασίας ιδιωτικού δικαίου ορι¬ 
σμένου χρόνου που απασχολείται στο Δημόσιο, ΝΠΔΔ 
και ΟΤΑ και των αναπληρωτών εκπαιδευτικών». 

4. Την αριθ. 2/78400/0022/14.11.2011 Εγκύκλιο του Γ.Λ.Κ. 
«Παροχή οδηγιών για την εφαρμογή των διατάξεων του 
Δεύτερου Κεφαλαίου του Ν. 4024/2011 κ.λπ.». 

5. Την ανάγκη να προσφέρει υπηρεσία και πέραν του 
κανονικού ωραρίου το προσωπικό, στο οποίο αφορά η 
αριθ. ΔΙΔΚ/Φ.5.1/28736/15.12.2006 (ΦΕΚ 189Ο/Β/29.12.2006) 
απόφαση του Υπουργού Εσωτερικών Δημόσιας Διοίκη¬ 
σης και Αποκέντρωσης, με την οποία καθιερώνεται απα¬ 
σχόληση σε εικοσιτετράωρη βάση κατά τις εργάσιμες 
ημέρες της εβδομάδας, καθώς και Σάββατα, Κυριακές 
και αργίες α) των οδηγών της Διεύθυνσης Κρατικών 
Αυτοκινήτων και Επικοινωνιών, β) των υπαλλήλων της 
Διεύθυνσης Ηλεκτρονικής Επεξεργασίας Στοιχείων και 
γ) των υπαλλήλων του Τμήματος Διοικητικής Μέριμνας 
της Διεύθυνσης Διοικητικού της Γενικής Διεύθυνσης 
Διοικητικής Υποστήριξης, προκειμένου να διασφαλιστεί 
η ομαλή λειτουργία των Υπηρεσιών. 

6. Την ανάγκη το προσωπικό που έχει μετακινηθεί ή 
διατεθεί στο Πολιτικό Γ ραφείο του Υπουργού Διοικητι¬ 
κής Μεταρρύθμισης και Ηλεκτρονικής Διακυβέρνησης, 
της Υφυπουργού Διοικητικής Μεταρρύθμισης και Ηλε¬ 
κτρονικής Διακυβέρνησης και του Γ ραφείου του Γ ενικού 
Γραμματέα Διοικητικής Μεταρρύθμισης και Ηλεκτρονι¬ 
κής Διακυβέρνησης να προσφέρει τις υπηρεσίες του 
και πέραν των ωρών υποχρεωτικής εργασίας, για την 
κάλυψη των αναγκών των προαναφερθέντων Γ ραφείων. 


7. Την ανάγκη να προσφέρει υπηρεσία και πέραν του 
κανονικού ωραρίου ορισμένο προσωπικό μόνιμο και με 
σχέση εργασίας ιδιωτικού δικαίου λόγω εκτάκτων και 
επειγουσών αναγκών. Συγκεκριμένα: 

α) Την ανάγκη υποστήριξης και ελέγχου του Ολοκλη¬ 
ρωμένου Συστήματος Διαχείρισης Ανθρωπίνου Δυνα¬ 
μικού του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης. 

β) Το γεγονός ότι με τις διατάξεις της Π.Υ.Σ. 
33/27.12.2006 (ΦΕΚ 280/Α/28.12.2006), όπως ισχύει, το 
Υπουργείο Διοικητικής Μεταρρύθμισης και Ηλεκτρονικής 
Διακυβέρνησης καθίσταται αρμόδιο για την επεξεργασία 
των προτάσεων, αιτημάτων και στοιχείων των φορέων 
του δημόσιου τομέα που αφορούν διορισμούς, μετα¬ 
τάξεις, πλήρωση θέσεων, τις προσλήψεις ή συμβάσεις 
έργου καθώς και για την εισήγηση στην Επιτροπή και την 
κατάρτιση της τελικής απόφασης. Επιπλέον έχει αναλά- 
βει τη δημιουργία και ενημέρωση βάσης δεδομένων για 
την παρακολούθηση των προσλήψεων του προσωπικού. 

γ) Την ανάγκη διαχείρισης θεμάτων του ανθρωπινού 
δυναμικού. 

8. Το γεγονός ότι για την κάλυψη των προαναφερ- 
θεισών αναγκών προκαλείται δαπάνη η οποία συμπε- 
ριλαμβάνεται στις: 

α) με αριθ. πρωτ. ΔΙΟΙΚ/Φ1Π/1/2/77/2-1 -2014 (ΑΔΑ: 
ΒΙ63Χ-ΨΦΟ) σχετική απόφαση ανάληψης υποχρέωσης 
ποσού ύψους εκατό δεκαπέντε χιλιάδων τριακοσίων 
Ευρώ (115.300,00 €) για την πληρωμή δαπάνης σε βάρος 
της πίστωσης του προϋπολογισμού εξόδων οικονομικού 
έτους 2014 του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης: Ειδικός Φορέας 05- 
150, ΚΑΕ 0511 η οποία βεβαιώθηκε και καταχωρήθηκε 
στο βιβλίο εγκρίσεων και εντολών πληρωμής της ΥΔΕ 
με αριθ. 1625, και στην οποία περιλαμβάνεται και η δα¬ 
πάνη για την υπερωριακή απασχόληση του προσωπικού 
των πολιτικών γραφείων που καλύπτουν οργανικές θέ¬ 
σεις για το διάστημα αυτό (α' εξάμηνο 2014), σύμφωνα 
με την οικ. 2/92237/0022 κοινή υπουργική απόφαση (ΦΕΚ 
25/Υ ΟΔΔ/24.01.2013). 

β) με αριθ. πρωτ. ΔIΟIΚ/Φ1 Π/1/3/78/2-1-2014 (ΑΔΑ: 
ΒΙ63Χ-Ε20) σχετική απόφαση ανάληψης υποχρέωσης 
ποσού ύψους εβδομήντα οκτώ χιλιάδων διακοσίων τρι¬ 
άντα πέντε Ευρώ (78.235,00 €)για την πληρωμή δαπάνης 
σε βάρος της πίστωσης του προϋπολογισμού εξόδων 
οικονομικού έτους 2014 του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης: Ειδικός 
Φορέας 05-150, ΚΑΕ 0512 η οποία βεβαιώθηκε και κατα¬ 
χωρήθηκε στο βιβλίο εγκρίσεων και εντολών πληρωμής 
της ΥΔΕ με αριθ. 1626, και στην οποία περιλαμβάνεται 
και η δαπάνη για την υπερωριακή απασχόληση του 
προσωπικού των πολιτικών γραφείων που καλύπτουν 
οργανικές θέσεις για το διάστημα αυτό (α' εξάμηνο 
2014), σύμφωνα με την οικ. 2/92237/0022 κοινή υπουργι¬ 
κή απόφαση (ΦΕΚ 25/ΥΟΔΔ/24.01.2013), αποφασίζουμε: 

Εγκρίνουμε την υπερωριακή απασχόληση από την 
ημερομηνία δημοσίευσης της απόφασης στην Εφημε¬ 
ρίδα της Κυβερνήσεως έως και 30 Ιουνίου 2014, με την 
προβλεπόμενη από το Νόμο αμοιβή του προσωπικού, 
που αναφέρεται στις παρ. 5, 6 και 7 του ανωτέρω σκε¬ 
πτικού της παρούσας απόφασης. 

Οι ώρες της, με την προαναφερόμενη αμοιβή, υπερω- 
ριακής εργασίας και ο αριθμός του προσωπικού που 
θα εργάζεται υπερωριακά, ορίζονται ως ακολούθως, 
ανά μήνα: 

Α. Για το προσωπικό του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης: 

• έως είκοσι (20) απογευματινές ώρες ανά υπάλληλο, 
για έως εξήντα (60) υπαλλήλους όλων των κατηγοριών 
και κλάδων, μόνιμους και με σχέση εργασίας ιδιωτικού 
δικαίου αορίστου χρόνου. 

• έως πενήντα δύο (52) ώρες (20 απογευματινές, 16 
νυχτερινές και 16 εξαιρέσιμες), για έως δέκα πέντε (15) 
οδηγούς, μόνιμους και με σχέση εργασίας ιδιωτικού 
δικαίου αορίστου χρόνου. 

Β. Γ ια τους υπαλλήλους που έχουν μετακινηθεί ή δια¬ 
τεθεί στο Πολιτικό Γ ραφείο του Υπουργού Διοικητικής 
Μεταρρύθμισης και Ηλεκτρονικής Διακυβέρνησης, της 
Υφυπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης, του Γ ραφείου του Γ ενικού Γ ραμ- 
ματέα Διοικητικής Μεταρρύθμισης και Ηλεκτρονικής 
Διακυβέρνησης και δεν καλύπτουν οργανικές θέσεις: 

• έως είκοσι (20) απογευματινές ώρες ανά υπάλληλο, 
για έως είκοσι πέντε (25) υπαλλήλους. 

Ο αριθμός των υπαλλήλων μπορεί να αυξάνεται σύμ¬ 
φωνα με τις ανάγκες της Υπηρεσίας, με ανάλογη μείωση 
των ωρών υπερωριακής εργασίας υπό την προϋπόθεση 
ότι δε θα γίνει υπέρβαση των εγγεγραμμένων πιστώσεων. 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως έως και 
30 Ιουνίου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2014 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 4000/3/84 (3) 

Παραμονή και εργασία ομογενών υπηκόων Τουρκίας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ - 
ΕΣΩΤΕΡΙΚΩΝ - ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις της παρ. 4 του άρθρου 17 του 
Ν. 1975/1991 «Είσοδος - έξοδος, παραμονή, εργασία, απέ¬ 
λαση αλλοδαπών, διαδικασία αναγνώρισης αλλοδαπών 
προσφύγων και άλλες διατάξεις» (Α' 184). 

2. Τις διατάξεις του άρθρου 31 του Ν. 1473/1984 «Με¬ 
ταρρυθμίσεις στην άμεση και έμμεση φορολογία και 
άλλες διατάξεις» (Α' 127). 

3. Τις διατάξεις των παρ. 1 και 2 του άρθρου 1 του 
Ν. 1338/1983 «Εφαρμογή του κοινοτικού δικαίου» (Α' 34), 
όπως τροποποιήθηκε με την παρ. 1 του άρθρου 6 του 
Ν. 1440/1994 (Α' 70). 

4. Τις διατάξεις του Κανονισμού ΕΚ. 1030/2002 της 
13-06-2002 «για την καθιέρωση αδειών διαμονής ενιαίου 
τύπου για τους υπηκόους τρίτων χωρών» (ΕΕ Ε 157 της 
15-06-2002) και το παράρτημά του, όπως τροποποιή¬ 
θηκε από τον Κανονισμό 380/2008 του Συμβουλίου της 
18-04-2008 (Ε.Ε. Ι_ 115/1 της 18-04-2008). 

5. Τ ις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κωδικοποιήθηκε με το άρθρο πρώτο του π.δ. 63/2005 
(Α' 98). 


6. Τις διατάξεις του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141) όπως τροποποιήθηκε με τα π.δ. 88/2012 (Α' 143), 
94/2012 (Α' 149), 98/2012 (Α' 160) και 118/2013 (Α' 152). 

7. Τις διατάξεις του π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213) και του π.δ. 113/2010 «Ανάληψη 
υποχρεώσεων από τους διατάκτες» (Α' 194). 

8. Την υπ’ αριθμ. Υ 48 από 9-7-2012 απόφαση του Πρω¬ 
θυπουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (Β' 2105). 

9. Την υπ’ αριθμ. Υ305/1-7-2013 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εσωτερικών Λεωνίδα Γρηγοράκου» (Β' 1628). 

10. Το γεγονός, ότι από τις διατάξεις της παρούσας 
απόφασης προκαλείται εφάπαξ δαπάνη σε βάρος του 
κρατικού προϋπολογισμού για το έτος 2014 ύψους εκα¬ 
τόν σαράντα πέντε χιλιάδων και εκατόν πενήντα δύο 
(145.152,00) ευρώ που θα αντιμετωπισθεί από τις πιστώ¬ 
σεις του ΚΑΕ 0896 του εκτελούμενου Π/Υ εξόδων του 
Υπουργείου Δημόσιας Τάξης και Προστασίας του Πολίτη 
Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ». 

11. Την υπ’ αριθμ. 4000/3/19-γ' από 24-12-2013, βεβαίωση 
δέσμευσης πίστωσης της Διεύθυνσης Οικονομικών του 
Αρχηγείου της Ελληνικής Αστυνομίας, αποφασίζουμε: 

Άρθρο 1 

Δικαιούμενα πρόσωπα και αρμόδιες Υπηρεσίες 
χορήγησης Ε.Δ.Τ.Ο. και Α.Δ.Ε.Τ. 

1. Στους ομογενείς υπηκόους Τουρκίας και στα τέκνα 
τους, χορηγείται μετά από αίτησή τους Ειδικό Δελτίο 
Ταυτότητας Ομογενούς (Ε.Δ.Τ.Ο), αόριστης διάρκειας 
και Άδεια Διαμονής Ενιαίου Τύπου (Α.Δ.Ε.Τ), σύμφωνα 
με τον Κανονισμό Ε.Κ. 1030/2002 της 13-06-2002, όπως 
τροποποιήθηκε και ισχύει, ισχύος έως 10 ετών, με την 
μορφή αυτοτελούς εγγράφου σε μορφότυπο Ο 1. Η δι¬ 
άρκεια ισχύος της Α.Δ.Ε.Τ. ορίζεται σε (3) έτη για τους 
ανηλίκους και σε (8) μήνες σε όσους η λήψη των δακτυ¬ 
λικών τους αποτυπωμάτων είναι προσωρινά αδύνατη. 

2. Τη χορήγηση των εγγράφων του παρόντος άρθρου, 
δικαιούνται και: 

α. Οι αλλοδαποί σύζυγοι των ομογενών, καθώς και τα 
αλλοδαπά ανήλικα τέκνα τους από προηγούμενο γάμο. 

β. Οι εν χηρεία αλλοδαποί σύζυγοι των ομογενών. 

3. Ως υπηρεσίες παραλαβής των δικαιολογητικών και 
έκδοσης των ανωτέρω εγγράφων ορίζονται τα οικεία 
Τμήματα Αλλοδαπών, για τους διαμένοντες στην περιο¬ 
χή δικαιοδοσίας των Γ ενικών Αστυνομικών Διευθύνσεων 
Αττικής και Θεσσαλονίκης και οι οικείες Υπηρεσίες που 
χειρίζονται θέματα αλλοδαπών στις έδρες των Αστυνο¬ 
μικών Διευθύνσεων των Γ ενικών Αστυνομικών Διευθύν¬ 
σεων Περιφέρειας για τους διαμένοντες στην περιοχή 
δικαιοδοσίας των εν λόγω Αστυνομικών Διευθύνσεων. 

4. Ως υπηρεσίες λήψης των δακτυλικών αποτυπωμά¬ 
των των ενδιαφερομένων ορίζονται τα οικεία Τμήματα 
Αλλοδαπών για τους διαμένοντες στην περιοχή δικαιο¬ 
δοσίας των Γ ενικών Αστυνομικών Διευθύνσεων Αττικής 
και Θεσσαλονίκης και τα οικεία Γ ραφεία Διαβατηρίων 
που έχουν συσταθεί και λειτουργούν στις Αστυνομικές 
Διευθύνσεις των Γενικών Αστυνομικών Διευθύνσεων 
Περιφέρειας για τους διαμένοντες στην περιοχή δικαι¬ 
οδοσίας των εν λόγω Αστυνομικών Διευθύνσεων. 

Αρθρο 2 

Προϋποθέσεις, δικαιολογητικά και διαδικασία χορή¬ 
γησης στους ομογενείς που διαμένουν μονίμως στο 
εξωτερικό και επιθυμούν να εισέλθουν στην Ελλάδα. 

1. Ο ομογενής αλλοδαπός ή άλλο δικαιούμενο πρόσω¬ 
πο του άρθρου 1 της παρούσης, που διαμένει μονίμως 
στο εξωτερικό, υποβάλλει αυτοπροσώπως στην αρμόδια 
Ελληνική Προξενική Αρχή του τόπου μόνιμης κατοικίας 
του, αίτηση για έκδοση εθνικής θεώρησης εισόδου. Για 
τα ανήλικα τέκνα την αίτηση υποβάλλει ο έχων την 
γονική μέριμνα. Ο Πρόξενος, αφού διαπιστώσει μέσω συ¬ 
νέντευξης ότι ο αϊτών και οι ανιόντες του είναι'Ελληνες 
στο γένος και έχουν ελληνική εθνική συνείδηση ή την 
οικογενειακή σχέση με τον ομογενή, αν πρόκειται για 
άλλο δικαιούμενο πρόσωπο του άρθρου 1 και εφόσον 
δεν συντρέχουν στο πρόσωπο του αιτούντος λόγοι δη¬ 
μόσιας τάξης και ασφάλειας, συντάσσει σχετική έκθεση 
και χορηγεί εθνική θεώρηση εισόδου επί του διαβατηρί¬ 
ου του ή επί άλλου ισοδύναμου ταξιδιωτικού εγγράφου 
αλλοδαπών Αρχών αναγνωρισμένο από την Ελλάδα. 

2. Η αίτηση προς τη Προξενική Αρχή συνοδεύεται από 
τα ακόλουθα δικαιολογητικά: 

α. έγκυρο διαβατήριο ή άλλο ισοδύναμο ταξιδιωτικό 
έγγραφο αλλοδαπών αρχών σε ισχύ αναγνωρισμένο 
από την Ελλάδα. 

β. Πιστοποιητικό γέννησης αλλοδαπών αρχών ή λη¬ 
ξιαρχική πράξη γέννησης, για τους γεννηθέντες στην 
Ελλάδα. 

γ. Αντίγραφο ποινικού μητρώου αλλοδαπών αρχών 
του τόπου κατοικίας του εφόσον πρόκειται για άτομο 
ηλικίας άνω των 18 ετών. 

δ. Τέσσερις (4) πρόσφατες φωτογραφίες, διαστάσεων 
2,7 X 2,9 εκατοστών, όμοιες με αυτές που χρησιμοποιού¬ 
νται για τα Δελτία Ταυτότητας των Ελλήνων πολιτών. 

3. Επιπλέον των ανωτέρω στοιχείων ο αϊτών απαιτεί¬ 
ται να κατέχει, κατά περίπτωση: 

α. Ομογενής: 

αα. Πιστοποιητικό γάμου, εφόσον πρόκειται περί έγ¬ 
γαμης γυναίκας που έχει αλλάξει λόγω γάμου το οικο¬ 
γενειακό της επώνυμο. 

ββ. Αποδεικτικά στοιχεία της ομογενειακής ιδιότητας, 
όπως παλαιό Δελτίο Τ αυτότητας Αλλοδαπού με ένδειξη 
ελληνικής καταγωγής ή διαβατήριο τύπου Ο.Τ.Α (ομο¬ 
γενών Τουρκίας, Αλβανίας), τυχόν αναγραφή ανιόντος 
σε προξενικά μητρώα, παλαιό προξενικό διαβατήριο, 
β. Ανήλικο τέκνο ομογενούς: 

αα. Πιστοποιητικό οικογενειακής κατάστασης ή κάθε 
άλλο επίσημο στοιχείο ή έγγραφο, που αποδεικνύει την 
συγγενική του σχέση με τον ομογενή. 

ββ. Προκειμένου περί θετού ή αναγνωρισμένου τέ¬ 
κνου, απαιτείται προσκόμιση της σχετικής πράξης της 
αρμόδιας αλλοδαπής αρχής ή δικαστικής απόφασης. 

γ. Αλλογενής αλλοδαπός σύζυγος ομογενούς, ανήλικο 
τέκνο αλλοδαπού συζύγου από προηγούμενο γάμο του 
ή χήρος/α ομογενούς. 

αα. Πιστοποιητικό γάμου και οικογενειακής κατάστα¬ 
σης αλλοδαπών αρχών πρόσφατης έκδοσης για την 
απόδειξη του συζυγικού ή οικογενειακού δεσμού. 

ββ. Προκειμένου περί ανηλίκου τέκνου αλλογενούς 
αλλοδαπού συζύγου από προηγούμενο γάμο του, κάθε 
άλλο επίσημο έγγραφο αρμόδιας αλλοδαπής αρχής με 
το οποίο αποδεικνύεται ότι έχει ανατεθεί στον/ην σύζυ¬ 
γο του ομογενούς η γονική μέριμνα του τέκνου αυτού. 


γγ. Ληξιαρχική πράξη θανάτου του αποβιώσαντος 
ομογενούς. 

δδ. Αποδεικτικά στοιχεία της ομογενειακής ιδιότητας 
του συζύγου, όπως παλαιό Δελτίο Ταυτότητας Αλλο¬ 
δαπού με ένδειξη ελληνικής καταγωγής ή διαβατήριο 
τύπου Ο.Τ.Α (Ομογενών Τουρκίας, Αλβανίας), τυχόν ανα¬ 
γραφή ανιόντος σε προξενικά μητρώα, παλαιό προξενικό 
διαβατήριο. 

4. Σε όλες τις ανωτέρω περιπτώσεις τα ξενόγλωσσα 
πιστοποιητικά και αντίγραφα ποινικού μητρώου, απαι¬ 
τείται να είναι πρωτότυπα και πρόσφατης έκδοσης, η 
οποία να μην υπερβαίνει τους έξι (6) μήνες και υποβάλ¬ 
λονται, νομίμως επικυρωμένα, στην αρμόδια Ελληνική 
Προξενική Αρχή, τόσο στο πρωτότυπο, όσο και σε επί¬ 
σημη μετάφραση. 

5.0 ενδιαφερόμενος για την έκδοση ΕΔΤΟ-ΑΔΕΤ μετά 
την είσοδό του στην Ελλάδα υποβάλλει στην αρμόδια 
Υπηρεσία του άρθρου 1 παρ. 3 του τόπου προσωρινής 
διαμονής του στην ημεδαπή, αίτηση για χορήγηση των 
εν λόγω εγγράφων. Για τα ανήλικα τέκνα τη σχετική 
αίτηση υποβάλλει ο έχων τη γονική μέριμνα. 

6. Γ ια την χορήγηση των εγγράφων του άρθρου 1 ο 
αϊτών απαιτείται να κατέχει: 

α. Διαβατήριο επί του οποίου είναι επικολλημένη η 
εθνική θεώρηση εισόδου. 

β. Τέσσερις (4) πρόσφατες φωτογραφίες, διαστάσεων 
2,7 X 2,9 εκατοστών, όμοιες με αυτές που χρησιμοποιού¬ 
νται για τα Δελτία Ταυτότητας των Ελλήνων πολιτών. 

γ. Μία (1) πρόσφατη φωτογραφία ιδίου τύπου και των 
αυτών τεχνικών προδιαγραφών με αυτές που ισχύουν 
για τις φωτογραφίες των διαβατηρίων Ελλήνων πολιτών. 

δ. Διπλότυπο είσπραξης Δ.Ο.Υ και τα αναλογούντα 
τέλη, σύμφωνα με το άρθρο 5. 

7. Η αρμόδια υπηρεσία παραλαβής των δικαιολογητι- 
κών μετά την ολοκλήρωση της διαδικασίας καταγραφής 
αφού διαπιστώσει ότι δεν συντρέχουν στο πρόσωπο 
του αιτούντος λόγοι που αφορούν τη δημόσια τάξη και 
ασφάλεια και εφόσον αποφασισθεί η χορήγηση του 
Ε.Δ.Τ.Ο. και της Α.Δ.Ε.Τ., παραπέμπει αυτόν για δακτυ- 
λοσκόπηση, σύμφωνα με τη διαδικασία του άρθρου 3 
παρ. 7 έως 12 της υπ’ αριθμ. 4000/3/10-πβ' από 14-11-2012 
κ.υ.α. «Παραμονή και εργασία ομογενών από Αλβανία» (Β' 
3043/2012), προκειμένου να χορηγηθούν στον αιτούντα 
τα προβλεπόμενα στο άρθρο 1 έγγραφα και υποβάλει 
ιεραρχικώς σχετική αναφορά καταγραφής. 

8. Μετά την έκδοση του ΕΔΤΟ και ΑΔΕΤ και μέχρι την 
ανανέωση της ΑΔΕΤ, η ανωτέρω υπηρεσία, ζητεί από το 
αρμόδιο Προξενείο την αποστολή αντιγράφων σε έντυ¬ 
πη ή, εφόσον αυτό είναι εφικτό, σε ηλεκτρονική μορφή 
του φακέλου του ενδιαφερομένου. Μετά τη λήψη τους, 
αναφέρει ιεραρχικά για τη χορήγηση έως τη Διεύθυνση 
Αλλοδαπών του Αρχηγείου Ελληνικής Αστυνομίας με 
συμπληρωματική αναφορά καταγραφής. 

Αρθρο 3 

Προϋποθέσεις, δικαιολογητικά 
και διαδικασία χορήγησης στους ομογενείς 
που ήδη διαμένουν στην Ελλάδα 

1. Ο ενδιαφερόμενος για την έκδοση ΕΔΤΟ-ΑΔΕΤ που 
διαμένει νομίμως στην Ελλάδα υποβάλλει αυτοπρο¬ 
σώπως τη σχετική αίτηση στην αρμόδια, σύμφωνα με 
το άρθρο 1 παρ. 3, υπηρεσία. Για τα ανήλικα τέκνα τη 
σχετική αίτηση υποβάλλει ο έχων τη γονική μέριμνα. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


677 


2. Η αίτηση προς την αστυνομική Αρχή συνοδεύεται 
από τα ακόλουθα δικαιολογητικά: 

α. Άδεια Παραμονής Αλλοδαπού, ή Δελτίο Ταυτότητας 
Αλλοδαπού ή διαβατήριο τύπου Ο.Τ.Α (ομογενών Τουρ¬ 
κίας, Αλβανίας) ή άλλο αποδεικτικό ταυτοπροσωπίας 
ημεδαπής διοικητικής αρχής, που δεν έχει ανακληθεί 
έστω και αν η ισχύς του έχει λήξει. 

β. Τέσσερις (4) πρόσφατες φωτογραφίες, διαστάσεων 
2,7 X 2,9 εκατοστών, όμοιες με αυτές που χρησιμοποιού¬ 
νται για τα Δελτία Ταυτότητας των Ελλήνων πολιτών. 

γ. Μία (1) πρόσφατη φωτογραφία ίδιου τύπου και των 
αυτών τεχνικών προδιαγραφών με αυτές που ισχύουν 
για τις φωτογραφίες των διαβατηρίων Ελλήνων πολι¬ 
τών. 

δ. Διπλότυπο είσπραξης Δ.Ο.Υ και τα αναλογούντα 
τέλη, σύμφωνα με το άρθρο 5. 

3. Η αρμόδια υπηρεσία παραλαβής των δικαιολογητι- 
κών εφόσον δεν συντρέχουν στο πρόσωπο του αιτούντος 
λόγοι δημόσιας τάξης και ασφάλειας, έπειτα από έλεγχο 
των κατατεθέντων δικαιολογητικών, παραπέμπει αυτόν 
για δακτυλοσκόπηση, σύμφωνα με τη διαδικασία του 
άρθρου 3 παρ. 7 έως 12 της υπ’ αριθμ. 4000/3/10-πβ' από 
14-11-2012 κ.υ.α. (Β' 3043/2012), προκειμένου να χορηγήσει 
στον αιτούντα τα προβλεπόμενα στο άρθρο 1 έγγραφα 
και υποβάλει ιεραρχικώς σχετική αναφορά καταγραφής. 

4. Με την επιφύλαξη των διατάξεων του άρθρου 9 
παρ. 2 περίπτ. α' υποπερίπτ. ββ', οι κάτοχοι διαβατηρίου 
τύπου Ο.Τ.Α (Ομογενών Τουρκίας, Αλβανίας) εξαιρού¬ 
νται της υποχρέωσης κατοχής Διαβατηρίου ή άλλου 
ισοδύναμου ταξιδιωτικού εγγράφου αλλοδαπών αρχών, 
καθώς και υποβολής πιστοποιητικών γάμου, γέννησης 
και οικογενειακής κατάστασης. 

Αρθρο 4 

Διαδικασία ανανέωσης της Α.Δ.Ε.Τ. 

1. Για την ανανέωση της Α.Δ.Ε.Τ., ο ενδιαφερόμενος 
υποβάλει αίτηση και μία φωτογραφία του ιδίου τύπου 
και τεχνικών προδιαγραφών με τις ισχύουσες για τα 
διαβατήρια των Ελλήνων πολιτών και προσκομίζει δια¬ 
βατήριο ή άλλο ισοδύναμο ταξιδιωτικό έγγραφο σε ισχύ 
και το κατεχόμενο Ε.Δ.Τ.Ο. και Α.Δ.Ε.Τ. 

Προκειμένου περί αλλοδαπού συζύγου ομογενούς, 
απαιτείται επιπλέον η προσκόμιση υπεύθυνης δηλώ- 
σεως του Ν. 1599/1986 από την οποία να προκύπτει η 
μη λύση ή ακύρωση του γάμου με τον ομογενή σύζυγο. 

2. Η αίτηση ανανέωσης υποβάλλεται εντός του τε¬ 
λευταίου τριμήνου πριν από την λήξη της ισχύος της. 
Η υποβολή της, μετά τη λήξη ισχύος των ως άνω εγ¬ 
γράφων εξετάζεται σύμφωνα με τις προϋποθέσεις του 
άρθρου 2 χωρίς να απαιτείται η κατοχή εθνικής θεώ¬ 
ρησης εισόδου. 

Μέχρι να ολοκληρωθεί η διαδικασία εξέτασης του αι¬ 
τήματος ανανέωσης, χορηγείται στον ενδιαφερόμενο η 
βεβαίωση κατάθεσης δικαιολογητικών που προβλέπεται 
στο άρθρο 10. 

Η ίδια ανωτέρω βεβαίωση χορηγείται και σε περίπτω¬ 
ση που δεν είναι δυνατή, για λόγους ανωτέρας βίας, 
η χορήγηση της Α.Δ.Ε.Τ. εντός του ανωτέρω χρονικού 
διαστήματος και μέχρις ότου καταστεί δυνατή η χο¬ 
ρήγησή της. 

3. Οι διατάξεις της παρ. 7 του άρθρου 2 εφαρμόζεται 
ανάλογα στην περίπτωση της ανανέωσης της ΑΔΕΤ. 


Άρθρο 5 

Τέλη για την έκδοση Ε.Δ.Τ.Ο. και Α.Δ.Ε.Τ. 

1. Σε όλες τις περιπτώσεις έκδοσης ΕΔΤΟ και ΑΔΕΤ, 
καταβάλλονται από τον αιτούντα τα αναλογούντα τέλη, 
σύμφωνα με τις ισχύουσες διατάξεις. 

2. Το αντίτιμο της ΑΔΕΤ καθορίζεται σε δέκα έξι (16) 
ευρώ. Το ποσό αυτό εισπράττεται ως έσοδο του κρα¬ 
τικού προϋπολογισμού στον Κ.Α.Ε. 3829 «Λοιπά ειδικά 
έσοδα» του προϋπολογισμού της Ελληνικής Αστυνομίας 
(Ειδικός Φορέας 43-110 Ελληνική Αστυνομία). 

3. Κατά το χρονικό διάστημα που, οι Άδειες Παρα¬ 
μονής Αλλοδαπού ή τα Δελτία Ταυτότητας Αλλοδα¬ 
πού, είναι σε ισχύ και έως την ημερομηνία λήξης τους, 
σύμφωνα με τις διατάξεις της παρ. 1 του άρθρου 12 
της παρούσας, τα ανωτέρω τέλη καταβάλλονται και 
το διπλότυπο είσπραξης Δ.Ο.Υ., προσκομίζεται κατά 
την υποβολή της αίτησης για τη χορήγηση του Ε.Δ.Τ.Ο. 
και της Α.Δ.Ε.Τ. 

Αρθρο 6 

Απόρριψη αιτημάτων για χορήγηση ή ανανέωση 
Ε.Δ.Τ.Ο και Α.Δ.Ε.Τ και ανάκληση χορηγηθέντων ομοίων 

1. Η αρμόδια Υπηρεσία έκδοσης, απορρίπτει το αίτημα 
για χορήγηση ή ανανέωση του Ε.Δ.Τ.Ο και της Α.Δ.Ε.Τ 
ή ανακαλεί και αφαιρεί αυτά: 

α. εφόσον δεν πληρούνται οι προϋποθέσεις των άρ¬ 
θρων 1 και 2 και αμφισβητείται η ομογενειακή ιδιότητα 
του αιτούντος ή η συγγενική του σχέση με τον ομογενή, 

β. εφόσον σε βάρος του αιτούντος συντρέχουν λό¬ 
γοι εθνικής ασφάλειας ή δημόσιας τάξης και ιδίως εάν 
πρόκειται για πρόσωπο που έχει καταδικασθεί τελε¬ 
σίδικα για κακούργημα σε οποιαδήποτε ποινή ή για 
πλημμέλημα για το οποίο επιβλήθηκε ποινή φυλάκισης 
τουλάχιστον ενός έτους. Σε περίπτωση καταδίκης για 
πλημμέλημα, το κώλυμα για τη χορήγηση του Ε.Δ.Τ.Ο. ή 
τη χορήγηση - ανανέωση της Α.Δ.Ε.Τ. αίρεται μετά την 
πάροδο πέντε (5) ετών από την έκτιση με οποιονδήποτε 
τρόπο της επιβληθείσας ποινής. Κατ’ εξαίρεση, σε πε¬ 
ρίπτωση τελεσίδικης καταδίκης για οποιοδήποτε από 
τα αδικήματα του δευτέρου και έκτου κεφαλαίου του 
ειδικού μέρους του Ποινικού Κώδικα υφίσταται μόνιμο 
κώλυμα χορήγησης Ε.Δ.Τ.Ο. και χορήγησης ή ανανέωσης 
Α.Δ.Ε.Τ. Εκκρεμούσης της τελεσιδικίας της δικαστικής 
απόφασης, δεν είναι δυνατή η χορήγηση Ε.Δ.Τ.Ο. και η 
χορήγηση ή ανανέωση Α.Δ.Ε.Τ. 

γ. εφόσον ο κάτοχος του ΕΔΤΟ και της ΑΔΕΤ ενήργη- 
σε πράξεις προς όφελος αλλοδαπού κράτους, ασυμβί¬ 
βαστες προς την ιδιότητα του Έλληνα ομογενούς ή/και 
αντίθετες προς τα συμφέροντα της Ελλάδος. 

2. Πριν την ανάκληση ή αφαίρεση του ΕΔΤΟ και της 
ΑΔΕΤ, ο κάτοχος αυτού καλείται με έγγραφο, που επι¬ 
δίδεται με αποδεικτικό από την αρμόδια Υπηρεσία, να 
καταθέσει εγγράφως τις αντιρρήσεις του, τηρουμένων 
των διατάξεων του άρθρου 6 του Ν. 2690/1999 και του 
άρθρου 20 του Συντάγματος. 

3. Η απόρριψη του αιτήματος για χορήγηση ή ανα¬ 
νέωση του Ε.Δ.Τ.Ο και της Α.Δ.Ε.Τ και η ανάκληση και 
η αφαίρεση αυτών γίνεται με αιτιολογημένη απόφαση, 
η οποία κοινοποιείται με αποδεικτικό και περιλαμβάνει 
απόφαση επιστροφής (άρθρο 21 παρ. 1 ν. 3907/2011, Α' 7) 
εφόσον ο ενδιαφερόμενος διαμένει στη χώρα. Κατά της 
ανωτέρω απόφασης, ο ενδιαφερόμενος δικαιούται, εντός 

δέκα (10) ημερών από την κοινοποίηση της, να ασκήσει 
προσφυγή ενώπιον του κατά τόπο αρμοδίου Αστυνομικού 
Διευθυντή ή Διευθυντή Αλλοδαπών, ο οποίος αποφασίζει 
σχετικά εντός 30 ημερών. Με την άσκηση της προσφυγής 
και μέχρι την εξέτασή της, χορηγείται σ' αυτόν η Ειδική 
Βεβαίωση που προβλέπεται στο άρθρο 10. 

4. Κάτοχοι Ε.Δ.Τ.Ο. και Α.Δ.Ε.Τ, των οποίων τα εν λόγω 
έγγραφα ανακλήθηκαν για λόγους μη συνδρομής των 
νόμιμων προϋποθέσεων συνεπεία υποβολής πλαστών 
δικαιολογητικών, μπορούν εντός 60 ημερών από την 
έκδοση σχετικής τελεσίδικης αθωωτικής δικαστικής 
απόφασης να αιτηθούν εκ νέου τη χορήγησή τους. Σε 
αυτή την περίπτωση δεν απαιτείται η υποβολή εθνικής 
θεώρησης εισόδου. Προϋπόθεση είναι, με την τελεσίδικη 
δικαστική απόφαση, να μην αποδεικνύεται πλαστή η 
εθνική θεώρηση εισόδου ή το έγγραφο της αρμόδιας 
προξενικής αρχής, που θεμελιώνει την ομογενειακή τους 
ιδιότητα. 

Αρθρο 7 

Απώλεια - κλοπή - φθορά - αλλαγή στοιχείων 

1. Το Ε.Δ.Τ.Ο. και η Α.Δ.Ε.Τ. αντικαθίστανται σε πε¬ 
ρίπτωση απώλειας, κλοπής, φθοράς ή μεταβολής των 
στοιχείων τους. Η διάρκεια ισχύος τους ταυτίζεται με 
την ισχύ των προηγουμένων. Για την αντικατάσταση 
τους, καταβάλλονται από τον αιτούντα τα προβλεπόμε- 
να στις παρ. 1 και 2 του άρθρου 5, τέλη και παράβολα. 

2. Μεταβολή των στοιχείων που αναγράφονται στο 
Ε.Δ.Τ.Ο. και την Α.Δ.Ε.Τ., είναι δυνατή μόνο εφόσον αυτή 
έχει πραγματοποιηθεί επί του διαβατηρίου του ή του 
ισοδυνάμου ταξιδιωτικού εγγράφου του από τις αρμόδι¬ 
ες αλλοδαπές Αρχές. Η δήλωση του ενδιαφερομένου για 
μεταβολή των στοιχείων ταυτότητας του στο Ε.Δ.Τ.Ο. 
και την Α.Δ.Ε.Τ. συνοδεύεται και από τα σχετικά, νομίμως 
μεταφρασμένα και επικυρωμένα επίσημα έγγραφα - 
πιστοποιητικά και αποφάσεις - της αλλοδαπής Αρχής. 
Εάν ο ομογενής επιθυμεί εξελληνισμό του ονόματος 
του ως προς την κατάληξη, ακολουθείται η διαδικασία 
που ορίζεται στο άρθρο 11 της παρούσας. 

Αρθρο 8 

Δικαιώματα κατόχων Ε.Δ.Τ.Ο. και Α.Δ.Ε.Τ. 
και Ειδικής Βεβαίωσης του άρθρου 10 

1. Το Ε.Δ.Τ.Ο. πιστοποιεί την ιδιότητα του κατόχου του 
ως ομογενούς, με την επιφύλαξη της κατοχής του από 
τον αλλογενή αλλοδαπό σύζυγο και τα τέκνα αυτού. Ο 
κάτοχος του έχει δικαίωμα νόμιμης διαμονής και εργα¬ 
σίας στην Ελλάδα. 

2. Ο κάτοχος Α.Δ.Ε.Τ. έχει δικαίωμα νόμιμης διαμονής 
στην Ελλάδα. 

3. Ο κάτοχος του Ε.Δ.Τ.Ο. ή της Α.Δ.Ε.Τ. μπορεί, βάσει 
του τίτλου αυτού καθώς και ενός ταξιδιωτικού εγγρά¬ 
φου, η ισχύς των οποίων δεν έχει λήξει, να κυκλοφορεί 
ελεύθερα μέχρι και 90 ημέρες εντός οιασδήποτε περιό¬ 
δου 180 ημερών στον ενιαίο χώρο Σένγκεν (80ΗΕΝΟΕΝ) 
εφόσον πληροί τις προϋποθέσεις εισόδου που προβλέ¬ 
πει το άρθρο 5 παρ. 1 στοιχεία α), γ) και ε) του κανονι¬ 
σμού (ΕΚ) αριθ. 562/2006 του Ευρωπαϊκού Κοινοβουλίου 
και του Συμβουλίου, της 15ης Μαρτίου 2006, για τη 
θέσπιση του κοινοτικού κώδικα σχετικά με το καθεστώς 
διέλευσης προσώπων από τα σύνορα (κώδικας συνό¬ 
ρων Σένγκεν) και δεν περιλαμβάνεται στους εθνικούς 
καταλόγους ανεπιθυμήτων της Ελλάδος, σύμφωνα με 
το άρθρο 21 παρ. 1 της Σύμβασης Εφαρμογής Σένγκεν 


(ν. 2514/1997, Α' 140), όπως τροποποιήθηκε με τον Κα¬ 
νονισμό ΕΚ 265/2010 του Ευρωπαϊκού Κοινοβουλίου και 
του Συμβουλίου της 25ης Μαρτίου 2010. 

4. Η ειδική βεβαίωση του άρθρου 10 παρέχει στον 
κάτοχο της προσωρινό δικαίωμα νόμιμης παραμονής 
και εργασίας στην Ελλάδα, για όσο χρόνο ισχύει. 

5. Το Ε.Δ.Τ.Ο., η Α.Δ.Ε.Τ. και η ειδική βεβαίωση του 
άρθρου 10 ισχύουν για ολόκληρη την επικράτεια. 

Άρθρο 9 
Υποχρεώσεις 

1. Ο ενδιαφερόμενος είναι υποχρεωμένος να προσέρ¬ 
χεται ο ίδιος για την υποβολή της αίτησης χορήγησης 
Ε.Δ.Τ.Ο και Α.Δ.Ε.Τ. και τη λήψη δακτυλικών αποτυπω¬ 
μάτων. Εξαιρούνται της αυτοπρόσωπης υποβολής: 

α. Οι ανήλικοι, οι οποίοι δηλώνονται από τους γονείς ή 
από τους έχοντες τη γονική τους μέριμνα, με εξαίρεση 
την διαδικασία της δακτυλοσκόπησης του άρθρου 3 
παρ. 7 έως 12 της υπ’ αριθμ. 4000/3/10-πβ' από 14-11-2012 
Κ.Υ.Α. «Παραμονή και εργασία ομογενών από Αλβανία» 
(Β' 3043/2012). 

β. Τα άτομα που αδυνατούν αποδεδειγμένα να παρου¬ 
σιαστούν λόγω αναπηρίας ή μακροχρόνιας ασθένειας, οι 
οποίοι δηλώνονται από το πρόσωπο, που τους παρέχει 
διαμονή στη χώρα, μετά από ειδική εξουσιοδότηση, νο¬ 
μίμως θεωρημένη. 

2. Κατά τη διάρκεια της διαμονής του στην Ελλάδα, 
ο ενδιαφερόμενος υποχρεούταί: 

α. να δηλώνει στην αρμόδια Υπηρεσία του άρθρου 1 
παρ. 3: 

αα. κάθε μεταβολή της διεύθυνσης διαμονής του, 
ββ. κάθε διόρθωση ή μεταβολή της αστικής του κα¬ 
τάστασης και ιδίως την αλλαγή ιθαγένειας, τη σύναψη 
ή λύση ή ακύρωση γάμου ή τη γέννηση τέκνου, 
γγ. την κλοπή, φθορά, καταστροφή, απώλεια, ανανέω¬ 
ση ή αλλαγή του διαβατηρίου του ή άλλου ταξιδιωτικού 
εγγράφου του, 

δδ. την κλοπή, φθορά, καταστροφή ή απώλεια των εγ¬ 
γράφων που προβλέπονται στην παρούσα απόφαση. Οι 
παραπάνω δηλώσεις υποβάλλονται μέσα σε ένα μήνα, 
αφότου συμβεί το αντίστοιχο γεγονός, 
β. να παραδίδει στις αρμόδιες αρχές: 
αα. την ειδική βεβαίωση του άρθρου 10, μετά τη λήξη 
της ισχύος της, καθώς και στην περίπτωση έκδοσης 
απορριπτικής απόφασης επί της προσφυγής ή επί της 
αιτήσεως ακυρώσεως. 

ββ. τα κατεχόμενα σε ισχύ Ε.Δ.Τ.Ο. και Α.Δ.Ε.Τ., σε 
περίπτωση ανάκλησής τους ή απόκτησης της ελληνικής 
ιθαγένειας. 

3. Οι υπήκοοι Τουρκίας και τα μέλη οικογενειών τους, 
οι οποίοι εισέρχονται στην Ελλάδα υποχρεούνται να 
εγκαταλείψουν το ελληνικό έδαφος, χωρίς άλλες δια¬ 
τυπώσεις, σύμφωνα με τα οριζόμενα στο άρθρο 22 του 
Ν. 3907/2011, αν: 

α. δεν υποβάλλουν αίτηση για χορήγηση Ε.Δ.Τ.Ο. και 
Α.Δ.Ε.Τ., εντός του χρόνου ισχύος της εθνικής θεώρησης 
εισόδου, 

β. δεν υποβάλλουν εμπρόθεσμα την προβλεπόμενη 
στην παρ. 3 του άρθρου 6 προσφυγή, 
γ. δεν λαμβάνουν προσωρινές διαταγές αναστολής 
από τα αρμόδια διοικητικά δικαστήρια ή οι σχετικές 
αιτήσεις ακυρώσεως απορρίφθηκαν από αυτά, 

δ. δεν υποβάλλουν αίτημα χορήγησης Ε.Δ.Τ.Ο και 
Α.Δ.Ε.Τ., σύμφωνα με τα οριζόμενα στην παρ. 4 του 
άρθρου 6 ή το αίτημα και η σχετική προσφυγή απορ- 
ρίφθηκαν από την αρμόδια αρχή, 

ε. δεν συμμορφώνονται προς τις υποχρεώσεις που 
προβλέπονται στην παρ. 2 του παρόντος άρθρου, αφού 
προηγουμένως κληθούν εγγράφως να καταθέσουν τις 
αντιρρήσεις τους, τηρουμένων διατάξεων του άρθρου 
6 του Ν. 2690/99 και του άρθρου 20 του Συντάγματος. 

Άρθρο 10 

Χορήγηση Ειδικής Βεβαίωσης 

1. Οι υπηρεσίες της παρ. 3 του άρθρου 1 χορηγούν 
Ειδική Βεβαίωση Νόμιμης Διαμονής στα πρόσωπα των 
παρ. 1 και 2 του ίδιου άρθρου σε περίπτωση έκδοσης 
απόφασης αναστολής ή προσωρινής διαταγής αναστο¬ 
λής των διοικητικών πράξεων που αφορούν, είτε την 
απόρριψη αιτήματος χορήγησης ή ανανέωσης Ε.Δ.Τ.Ο. 
και Α.Δ.Ε.Τ, είτε ανάκληση και αφαίρεση του Ε.Δ.Τ.Ο. 
και της Α.Δ.Ε.Τ, ή της άδειας παραμονής ή του δελτίου 
ταυτότητας του αλλοδαπού, μέχρις ότου εκδοθεί από¬ 
φαση του δικαστηρίου επί της προσωρινής αναστολής 
ή προσωρινής διαταγής. 

2. Η βεβαίωση αυτή χορηγείται και στις περιπτώσεις 
που έχει απορριφθεί το αίτημα για χορήγηση Ε.Δ.Τ.Ο. 
και Α.Δ.Ε.Τ, για λόγους δημόσιας τάξης και ασφάλειας 
ή μη συνδρομής των νομίμων προϋποθέσεων ή έχει 
ανακληθεί το Ε.Δ.Τ.Ο και η Α.Δ.Ε.Τ ή η άδεια παραμο¬ 
νής ή το δελτίο ταυτότητας του αλλοδαπού για τους 
ίδιους λόγους και μέχρι την εξέταση της προσφυγής 
από το αρμόδιο όργανο. Η ίδια βεβαίωση χορηγείται 
από τις ως άνω Υπηρεσίες και σε όσους επιβλήθηκε ο 
περιοριστικός όρος της εμφάνισης κατά διαστήματα 
στον ανακριτή ή άλλη αρχή (άρθρο 282 Κ.Π.Δ.) ή της 
απαγόρευσης εξόδου από τη Χώρα ή αποφυλακίζονται 
με περιοριστικούς όρους, μεταξύ των οποίων περιλαμ¬ 
βάνεται και απαγόρευση εξόδου από τη Χώρα και για 
το χρονικό διάστημα που διαρκούν οι όροι αυτοί. 

3. Η βεβαίωση αυτή δεν ισχύει στα λοιπά κράτη που 
εφαρμόζουν την ενισχυμένη συνεργασία Βοίιβπρθπ και 
οι κάτοχοι της ειδικής βεβαίωσης δεν έχουν το δικαί¬ 
ωμα με την επίδειξη της, στη διέλευση ή στη διαμονή 
σε αυτά. 

4. Η διάρκεια της ειδικής βεβαίωσης είναι εξάμηνη, 
ανανεώνεται ισόχρονα μέχρι την έκδοση οριστικής από¬ 
φασης επί της προσφυγής ή της εκκρεμούς αιτήσεως 
ακυρώσεως και με την προσκόμιση σχετικής βεβαίωσης 
από το αρμόδιο Δικαστήριο. Σε περίπτωση έκδοσης 
απορριπτικής απόφασης επί της προσφυγής ή επί της 
αιτήσεως ακυρώσεως, αυτή παύει αυτοδικαίως να ισχύει 
και αφαιρείται. 

5. Σε περίπτωση χορήγησης της ειδικής βεβαίωσης 
αφαιρούνται τα κατεχόμενα σε ισχύ Ε.Δ.Τ.Ο. και Α.Δ.Ε.Τ. 

Αρθρο 11 

Περιεχόμενο ενδείξεων Ε.Δ.Τ.Ο. και Α.Δ.Ε.Τ. 

1. Στο Ε.Δ.Τ.Ο. αναγράφονται τα στοιχεία προσωπικής 
κατάστασης του κατόχου, ήτοι, επώνυμο, όνομα, όνομα 
πατέρα, όνομα μητέρας, ιθαγένεια, ημερομηνία και τό¬ 
πος γέννησης, ο α/α αριθμός του οικείου βιβλίου που 
τηρεί η υπηρεσία έκδοσης, οι ημερομηνίες έκδοσης και 


λήξης της ισχύος του δελτίου αυτού, η εκδούσα αρχή 
και επικολλάται φωτογραφία του κατόχου. Τα στοιχεία 
αυτά εγγράφονται με λατινικούς χαρακτήρες όπως ανα¬ 
γράφονται στην εθνική θεώρηση εισόδου, εφόσον υπάρ¬ 
χει, ή σε διαφορετική περίπτωση όπως αναγράφονται 
στα υποβαλλόμενα ξενόγλωσσα δικαιολογητικά, πλην 
της εκδούσας αρχής και της ιθαγένειας που αναγράφε¬ 
ται με ελληνικούς χαρακτήρες. Το ονοματεπώνυμο με- 
τεγγράφεται στο Ε.Δ.Τ.Ο. και με ελληνικούς χαρακτήρες, 
σύμφωνα με το πρότυπο ΕΛ.Ο.Τ. 743 που καθορίζεται 
από την υπ’ αριθ. ΔΙΕΜ Φ.06.5/Α 12167/28-9-1983 απόφαση 
του Υπουργού Προεδρίας της Κυβέρνησης (Β' 579). Κατ’ 
εξαίρεση, ο αϊτών δύναται να ζητήσει με την αίτηση του 
τον εξελληνισμό του ονοματεπωνύμου του ως προς την 
κατάληξη ή την ορθότερη απόδοσή του στην Ελληνική 
γλώσσα Αν ο τόπος γέννησης του δικαιούμενου προ¬ 
σώπου ανήκει στην ελληνική επικράτεια αναγράφεται 
μόνο με ελληνικούς χαρακτήρες. 

2. Στην Α.Δ.Ε.Τ. αναγράφονται τα στοιχεία προσω¬ 
πικής κατάστασης του κατόχου, ήτοι επώνυμο, όνομα, 
ημερομηνία και τόπος γέννησης, φύλο και ιθαγένεια, ο 
αριθμός της Α.Δ.Ε.Τ, η εκδούσα αρχή, ο τόπος έκδοσης 
καθώς και οι ημερομηνίες έκδοσης και λήξης της ισχύος 
της. Τα στοιχεία αυτά εγγράφονται με λατινικούς χαρα¬ 
κτήρες πλην της εκδούσας αρχής, του τόπου έκδοσης 
και της ένδειξης «άδεια διαμονής» που αναγράφεται με 
ελληνικούς χαρακτήρες. Για τον προσδιορισμό της ιδι¬ 
ότητας του κατόχου ως ομογενούς και μέλους οικογέ¬ 
νειας ομογενούς, στο έντυπο της Α.Δ.Ε.Τ. αναγράφονται 
αντίστοιχα οι όροι «ποπ ΘγθθΚ οίΐίζοπ οί Ογθθ1< οπρίπ» και 
«ίαπιίΐγ πιοηηόθΓ οΐ 3 ηοη ΘγθθΙ< οϊΐίζβη οί Ογθθ1< οπρίη». 

3. Στην Α.Δ.Ε.Τ. τίθεται η ένδειξη «άδεια διαμονής» 
και περιλαμβάνεται εκτυπωμένη η φωτογραφία του 
κατόχου και η υπογραφή του, εφόσον αυτός είναι άνω 
των δώδεκα ετών καθώς και ενσωματωμένο μέσο απο¬ 
θήκευσης στο οποίο περιέχονται η φωτογραφία του 
κατόχου, τα στοιχεία που αναγράφονται στη μηχανικώς 
αναγνώσιμη ζώνη και τα δακτυλικά αποτυπώματα, υπό 
μορφή που εξασφαλίζεται η διαλειτουργικότητα. Στην 
Α.Δ.Ε.Τ. που χορηγείται σε ανήλικο κάτω των έξι (6) ετών 
καθώς και σε πρόσωπο για το οποίο δεν είναι δυνατή 
μόνιμα ή προσωρινά η λήψη δακτυλικών αποτυπωμάτων, 
το ενσωματωμένο μέσο αποθήκευσης περιέχει μόνο 
τη φωτογραφία και τα στοιχεία που αναφέρονται στη 
μηχανικώς αναγνώσιμη ζώνη. Σε περίπτωση ενηλίκου ο 
οποίος αδυνατεί να υπογράψει για οποιονδήποτε άλλο 
λόγο, η αίτηση υπογράφονται από ένα μάρτυρα και 
συντάσσεται σχετικό πρακτικό. 

4. Στην ειδική βεβαίωση του άρθρου 10 επικολλά- 
ται φωτογραφία του κατόχου και αναγράφονται τα 
στοιχεία της προσωπικής του κατάστασης - επώνυμο, 
όνομα, πατρώνυμο, μητρώνυμο, ημερομηνία και τόπος 
γέννησης, ιθαγένεια - η εκδούσα αρχή, οι ημερομηνίες 
έκδοσης και λήξης της ισχύος της, ο αριθμός και η 
ημερομηνία έκδοσης του διαβατηρίου, εάν υπάρχει. 

Αρθρο 12 

Τελικές - Μεταβατικές διατάξεις 

1. Οι Αδειες Παραμονής Αλλοδαπού ή τα Δελτία Ταυ¬ 
τότητας Αλλοδαπού, που είναι σε ισχύ κατά την έναρξη 

ισχύος της παρούσας απόφασης, διατηρούν την ισχύ 
τους έως την ημερομηνία λήξης τους και ανανεώνονται 
με την αντικατάσταση τους με Ε.Δ.Τ.Ο. και Α.Δ.Ε.Τ. σύμ¬ 
φωνα με τις διατάξεις της παρούσας. 

2. Εκκρεμή αιτήματα για τη χορήγηση ή ανανέωση 
Άδειας Παραμονής ή Δελτίου Ταυτότητας Αλλοδαπού 
εξετάζονται σύμφωνα με όσα ορίζονται στην παρούσα, 
με βάση τις προϋποθέσεις που προβλέπονταν στο χρό¬ 
νο υποβολής της αίτησης. 

Αρθρο 13 
Έναρξη ισχύος 

Η ισχύς της παρούσας απόφασης, αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 13 Ιανουάριου 2014 

